MLDataScientist/Wikipedia-uzbek-2024-05-01 huggingface dataset:
Shavkat Nasibullayev

Shavkat Nasibullayev (11-avgust, 1984-yil, Namangan) – Oʻzbekistonlik sobiq futbolchi va futbol hakami.

Faoliyati 
Shavkat Nasibullayev katta futboldagi faoliyatini futbolchi sifatida 2001-yilgi mavsumda Toshkent viloyatining „Doʻstlik“ jamoasi tarkibiuda boshlagan. 2002—2003-yilgi mavsumlarda Namanganning „Navbahor“ jamoasi saifida oʻynagan. 2004—2008-yillarda Jizzaxning „Soʻgʻdiyona“ jamoasida oʻynagan. 2009—2011-yillarda Navoining „Qizilqum“ jamoasi safida oʻynagan. 2012-yilgi mavsumda Fargʻonaning „Neftchi“ klubi bilan shartnoma imzolagan va 2 mavsum davomida Fargʻona klubi tarkibida oʻynagan. 2014-yilgi mavsumda Gu’zorning „Shoʻrtan“ jamoasida oʻynagan va 2015-yilgi mavsumda futbolchilik foaliyatini yakunlagan.

Hakamlik faoliyati 
Shavkat 2017-yilgi mavsumda Oʻzbekiston musoboqalarida hakamlik faoliyatini boshlagan va faoliyati davomida bir qator baxsli vaziyatlarga sabab boʻlgan.

Manbalar

Havolalar 
 Shavkat Nasibullayev OʻzPFL saytida hakam profili
 Shavkat Nasibullayev Soccerway saytida hakam profili
 Shavkat Nasibullayev Transfermarkt saytida hakam profili
 Shavkat Nasibullayev Footballfacts saytida futbolchi profili

11-avgustda tugʻilganlar
1984-yilda tugʻilganlar
Yashayotgan insonlar
Namangan kishilari
Alifbo boʻyicha futbolchilar
Alifbo boʻyicha futbol hakamlari
Oʻzbekistonlik erkak futbolchilari
Erkak futbol himoyachilari
Oʻzbekistonlik futbol hakamlari
Doʻstlik Toshkent futbolchilari
Navbahor futbolchilari
Traktor klubi futbolchilari
Soʻgʻdiyona Jizzax futbolchilari
Qizilqum klubi futbolchilari
Neftchi (Fargʻona) futbolchilari
Shoʻrtan klubi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
Duldulatlagan

Duldulatlagan – Amudaryo havzasidan 2056 km uzoqlikda va janubiy Xorazm hududidagi Tuya-Moʻyin darasidan bir oz balandroqda joylashgan, hududdagi qattiq togʻ jinslaridan tashkil topgan, shu hududga xos boʻlgan dara, tepalik. Daraning uzunligi 1 km boʻlib, ushbu dara chegarasida 358 metrgacha boʻlgan masofada Amudaryo kanali bilan kesishadigan joyga ega.

Dara xorazmliklar orasida juda mashhur boʻlib, bir qancha nomlarga ega:

Duldulatlagan (Aliya ibn Abu Tolibning jangovar oti Duldul sakrab oʻtgan joy) sifatida mashhur va bu haqida koʻplab asarlarga bitilgan.

11-asrda tilga olingan „Dahan-i-Sher“ (arabcha: sherning ogʻzi) va Beruniy arab tilidan tarjima qilgan „Famm al-Assad“ () kabi asarlarda ushbu dara nomini ishlatishgan.

Bu nom Xorazm aholisi orasida „Dona-Sher“ tarzida ham keng tarqalgan.

Beruniy bu daraning uchinchi nomini „Sekr esh-Shaytan“ (‎) – „shaytonning toʻgʻoni“ deb oʻz tarjima asarida keltirib oʻtgan. Uni Beruniy, xuddi oldingi kabi, arabcha tarjimada bergan va shuning uchun uning mahalliy mashhur nomini qayta tiklash qiyin. Bizningcha, „Sekr esh-shaytan“ soʻzining maʼnosi „Jigarband“ nomi bilan, yaʼni Jigar toʻgʻoni bilan bogʻliqdek tuyuladi. Oxirgi soʻz xalq etimologiyasida „jigar“ (majoziy maʼnoda – ona, ruh va hkz) deb talqin qilinadi. Biroq ushbu dara nomining asl maʼnosi koʻplab asarlarda ifodalanganligiga qaramay hozirgacha noaniq qolmoqda.

Hozirda 390 metrlik osma koʻprik daradan, Buxoro – Ural gaz quvuri kesishmasidan oʻtkazilgan boʻlib, unda avtotransport yukini koʻtarish imkoniyati yaratilgan..

Manbalar 

Amudaryo havzasi
Xorazm
Gregor Kobel

Gregor Kobel (1997-yil 6-dekabrda tugʻilgan) – shvetsariyalik professional futbolchi. U Bundesliganing Borussia Dortmundida va Shvetsariya milliy terma jamoasida oʻynaydi. Uning futboldagi ampulasi darvozabon hisoblanadi.

Klubdagi faoliyati 
Hoffenhaym futbol klubidagi faoliyat
U futboldagi ilk debyut oʻyinini 1899-yilda tashkil topgan Hoffenhaym jamoasida 2018-yilning 12-avgustida Bundesliganing boshqa bir jamoasi Pokal klubiga qarshi oʻtkazadi. Bu oʻyin 1-o hisobida Hoffenhaymning safardagi gʻalabasi bilan tugagan edi.

Shtutgart futbol klubidagi faoliyat

2019-2020-yilgi mavsumda Kobel Borussiya Dortmund klub direktorlari tomonidan Shtutgart futbol klubiga bir mavsumga ijaraga beriladi. 202-202-yilgi mavsumda Kobel Borussiya futbol klubi tomonidan Shtutgart futbol klubiga sotib yuboriladi. Kobel Shtutgart klubi bilan 2024-yilning Iyun oyiga qadar shartnoma imzolaydi.

Borussiya Dortmund futbol klubidagi faoliyat

2021-yilning 31-may kuni Borussiya Dortmund futbol klubi Gregor kobel bilan 5 yillik shartnoma imzoladi yaʼni 2026-yilgacha. Bu transfer uchun Borussiya futbol klubi Shtutgartga 15 million yevro toʻlashiga toʻgʻri keldi.

Xalqaro faoliyat 
Kobel Shvetsariya milliy terma jamoasida oʻynash uchun dastlab yoshlik qilgan va keyinchalik 2020-yilda birinchi martta Milliy terma jamoa uchun chaqirilgan. 2021-yilda esa u UEFA Yevropa chempionatida qatnashish uchun Shvetsariya milliy terma jamoasiga chaqiriq olgan. Bu uning ilk yirik musobaqasi edi. Bu chempionat davomida Shvetsariya guruhdan muvaffaqqiyatli chiqa olgan va nimchorak finalda Fransiya terma jamoasi bilan uchrashuv oʻtkazgan. fransiya terma jamoasi 2018-yildagi jahon cheempionati kubogining egasi hisoblanar edi, shunga qaramasdan Shvetsariya Fransiya terma jamoasini penaltilar seriyasida magʻlub etib keyinga bosqichga yoʻl olgan. Ammo bu bosqichda ularning raqibi Ispaniya edi. jangovar kechgan bahsda Ispaniya terma jamoasining qoʻli baland keladi. u bu uchrashuvlarda zaxirada qoldiriladi, chunki asosiy dorvazabon boʻlgan Yan Zommer undan kuchliroq edi. u oʻzining milliy terma jamoadagi debyuti 2021-yilda gretsiyaga qarshi boʻladi va bu oʻyinda Shvetsariya 2-1 hisobida gʻalaba qozonadi.

Manbalar
Jinsni aniqlash tizimi

Ba'zi turlarda germafroditlar mavjud. Bundan tashqari, boshqa turlar ham borki, ularda faqat bitta jins mavjud bo'lib, ularda partenogenez, urug'lantirmasdan ko'payish jarayoni kuzatiladi.

Ba'zi turlarda jinsni aniqlash genetikdir: erkaklar va urg'ochilar turli xil allellarga yoki hatto jinsiy morfologiyasini aniqlaydigan har xil genlarga ega. Hayvonlarda bu odatda XY, ZW, XO, ZO xromosomalari yoki gaplodiploidiya kombinatsiyasi orqali xromosoma farqlari bilan birga keladi. Jinsiy farqlar odatda asosiy gen ("jinsiy xromosoma lokusi") tomonidan qo'zg'atiladi va domino effektiga ko'ra ko'plab boshqa genlarda ham bu jarayon kuzatiladi.

Boshqa hollarda, homilaning jinsi atrof-muhit o'zgarishlari (masalan, harorat ) bilan belgilanadi. Ba'zi jinsni aniqlash tizimlarining tafsilotlari hali to'liq o'rganilmagan.

Ba'zi bir o'simliklar va baliqlarning ba'zi turlari qat'iy jinsiy aloqa qilishmaydi va buning o'rniga hayot davrlarini bosib o'tadilar va o'z turlarining tegishli hayot bosqichlarida genetik belgilar asosida jinsini o'zgartiradilar . Bu fasllar va harorat kabi atrof-muhit omillariga bog'liq bo'lishi mumkin. Ba'zi gonoxorik turlarda bir nechta individlar ikkala jinsning jinsiy xususiyatlariga ega bo'lishi mumkin, bu holat interseks deb ataladi.

Jinsni aniqlash mexanizimlarining xilma-xilligi har xil biologik sistemalarda keng tarqalgan bo'lsa-da, sutemizuvchilarda XY/XX/XO dan tashqari tizimlar ko'pincha boshqa organizmlar genetikasiga ixtisoslashganlar uchun yanada ilg'or kurslarga qoldiriladi.

Kashf etilishi 
Jinsni aniqlash 1903-yilda amerikalik genetik Netti Stivens tomonidan ovqat qurtida aniqlangan.

Xromosoma tizimlari

XX/XY jinsiy xromosomalari
AFC Futzal Osiyo chempionati 2010

Futzal boʻyicha 2010-yilgi Osiyo chempionati – 2010-yil 23-maydan 30-maygacha Toshkent shahrida boʻlib oʻtgan turnir.

Manbalar 

Oʻzbekiston mezbonlik qiladigan xalqaro futzal musobaqalari
2010-yilda Oʻzbekiston futboli
Futzal boʻyicha Osiyo chempionati
Daniel Noboa

Daniel Roy Gilchrist Noboa Azín ( ; 1987-yil 30-noyabr) - ekvadorlik biznes maʼmuri, siyosatchi va banan sanoatidagi tadbirkor. 2023-yilgi saylovda gʻalaba qozonib, Ekvador prezidenti etib saylangan. 35 yoshida prezidentlikka saylangan Daniel Noboa mamlakat tarixidagi eng yosh prezidentga aylandi.

2021-yildan 2023-yilgacha Ekvador Milliy Assambleyasi aʼzosi boʻlgan. Mazkur Milliy Assambleya prezident Guillermo Lasso qoʻllagan muerte cruzada mexanizmidan keyin tarqatib yuborilgan. Siyosiy karerasidan oldin Noboa Ekvador prezidentligi uchun besh marta nomzodligi muvafaqqiyatsiz boʻlgan otasi Álvaro Noboa asos solgan eksport biznesi Noboa korporatsiyasida bir nechta lavozimlarda ishlagan. Daniel otasining kompaniyasi va boyligi merosxoʻri sifatida koʻriladi.

Manbalar
Afgʻonistonda Islom

Afgʻonistonda Islom 7-10-asrlarda arablar tomonidan Afgʻonistonni bosib olgandan soʻng kelgan. Islom mahalliy jamoalar tomonidan zardushtiylik va buddizmning oʻrnidagi din sifatida qabul qilindi, mahalliy qabilalar yangi dinga oʻtishni boshladilar. Islom Afgʻonistonning rasmiy davlat dini boʻlib, Afgʻoniston aholisining taxminan 99,7% musulmonlardir. Taxminan 90% sunniy islomga amal qiladi, taxminan 10% shialar. Aksariyat shialar oʻz ikki imomga mansub va faqat ozroq qismi ismoiliylarga ergashadi.

Forsni islomiy zabt etish tugallangandan soʻng, musulmon arablar Eronning sharqiy yerlariga qarab harakatlana boshladilar va 652-yilda Hirotni egallab oldilar. Milodiy 10-asr oxiriga kelib turkiy gʻaznaviylar Qobul Shohi podshohlarini boʻysundirdilar.

Manbalar 

 
Afgʻoniston
Qozogʻistondagi masjidlar roʻyxati

Bu sahifada Qozogʻistondagi masjidlar roʻyxati berilgan.

Yana qarang 

 Qozogʻistonda islom
 Masjidlar roʻyxati

Manbalar 

Qozogʻiston masjidlari
Masjidlar roʻyxati
Trebizondlik Manyel II

Manyel II Megas Komnenos ( yunoncha : Lanolul Ligas) (taxminan 1324–1333) 8 oy davomida Trebizond imperatori boʻlgan. Manuel imperator Andronikos IIIning o'g'li bo'lib, u 1332-yil yanvarda sakkiz yoshida taxtga o'tirdi .

Manbalar

1333-yilda vafot etganlar
1324-yilda tugʻilganlar
Qatl qilingan hukmdorlar
Abul Fazl ziyoratgohi

Abul Fazl ziyoratgohi (Pushtu / ) ziyoratgoh va masjid boʻlib, Afgʻonistonning poytaxti Kobul shahridagi Murod ona hududida joylashgan.

Inshoot 2023-yil 21-fevralda kuchli portlash vaqtida jiddiy ziyon koʻrgan.

Yana qarang 
 Ashurodagi portlashlar (2011)
 Afgʻonistondagi masjidlar roʻyxati

Manbalar 

Koordinatalar Vikimaʼlumotlarda
Afgʻonistondagi shia masjidlari
Turkon Xotun (Elarslonning xotini)

Turkon Xotun — Shoh Elarslonning rafiqasi sifatida Xorazm imperiyasining malikasi, Xorazmshohlar imperiyasi shahzodalari Takash va Sultonshohning onasi. 1156-yilda Elarslonga turmushga chiqib, malika sifatida Xorazmshohlar imperiyasining siyosiy hayotida faol ishtirok etadi. 1172-1174-yillarda ikkinchi oʻgʻli Alovuddin Takash hokimiyatni egallagunga qadar, imperiyani boshqargan.

Siyosiy faoliyati (1172–1174-yillar) 
Uning eri Elarslon vafotidan soʻng oʻgʻillari bilan oʻrniga taxt vorisi kim boʻlishi uchun kurasha boshladilar. Sultonshohning akasi Takash Jand viloyatida voliy boʻlib turgani uchun otasi oʻlimi oldidan Sultonshohni valiahd etib tayinlagan. Ammo, davlat va harbiy ishlarga uning onasi Turkon xotun bosh boʻlgan. Toʻngʻich oʻgʻli Alovuddin Takash Qoraxitoy imperatori Cheng Tyan (1164–1177) huzuriga borib, undan Sultonshoh va  onasiga qarshi kurashda yordam so‘raydi. Buning evaziga taxtga chiqsa qoraxitoylarga har yili oʻlpon toʻlashni vaʼda qiladi. Yelu Pusuvon boshchiligidagi katta qoʻshin, tez orada Xorazmga joʻnaydi. Sultonshoh va uning onasi Takashning yaqinlashayotganidan xabar topib, qochishga qaror qildilar. Takash 1172-yil dekabrida toʻsiqsiz Xorazmga yetib keladi. Sultonshoh va Turkon Xotun Nishopurda oʻrnashib olgan Saljuqiylarning sobiq amiri Muayyid addavla OyAboning huzuriga qochib, undan yordam olishga muvaffaq boʻladilar. 1174-yilda Muayyid addavla OyAbo Xorazmga qoʻshin tortib boradi, ammo magʻlubiyatga uchrab, Takash tomonidan asirga olinadi va qatl etiladi. Ay-Aba oʻlimidan soʻng Sultonshoh oxir-oqibat gʻuriylar huzuriga panoh topgan, biroq Turkon Xotun Takash qoʻshinlari tomonidan qoʻlga olinadi va oʻldiriladi.

Manbalar 

Xorazmshohlar davlati
AFC Futzal Osiyo chempionati 2006

2006-yil 21-maydan 27-maygacha Toshkent shahrida futzal boʻyicha Osiyo chempionati boʻlib oʻtgan.

Manbalar 

Oʻzbekiston mezbonlik qiladigan xalqaro futzal musobaqalari
2006-yilda Oʻzbekiston futboli
Futzal boʻyicha Osiyo chempionati
Daşoguz masjidi

Daşoguz masjidi yoki Daşoguz metjidi – Turkmanistonning Dashoguz shahridagi masjid boʻlib, Dashoguz viloyatining asosiy masjidi hisoblanadi. Masjid bir vaqtning oʻzida 3000 nafargacha namozxonni sigʻdira oladi. Daşoguz masjidi Goʻroʻgʻli xiyobonida joylashgan.

Tarixi 
Poydevor qoʻyish marosimi 2013-yilda boʻlib oʻtgan.

Daşoguz masjidi 2015-yil 30-oktabrda Turkmaniston prezidenti Gurbanguli Berdimuhamedov tomonidan ochilgan.

Arxitekturasi 
Masjidning mozaika uslubidagi bezatilgan markaziy gumbazining diametri 38 metr, balandligi 40 metr boʻlib, toʻrt minorasining har biri63metr balandlikka ega.

Daşoguz masjidida 3 ming kishi namoz oʻqiy oladi. Masjid hududida 1500 kishilik sadaqa toʻplanadigan ayvon, 200 oʻringa ega uch qavatli mehmonxona qurilgan.

Manbalar 

Daşoguz
Turkmanistondagi masjidlar
2015-yilda bunyod etilgan masjidlar
Valentin Berestov

Berestov Valentin Dimitrovich (1928-yil 1-aprel, Kaluga guberniyasi, Rossiya imperiyasi – 1998-yil 15-aprel, Moskva, Rossiya) – sovet yozuvchisi va tarjimoni, shoir. SSSR Yozuvchilar uyushmasi aʼzosi.

Hayoti 
1928-yil 1-aprelda Kaluga guberniyasida (hozirgi Kaluga viloyati) tugʻilgan.

1942-yilda Ulug Vatan urushi payti yillarida Berestovlar oilasi Toshkentga evakuatsiya qilingan. U yerda N. Ya. Mandelshtam orqali A. A. Axmatova bilan uchrashish baxtiga muyassar boʻlgan. Keyin yillarda Valentin Berestov taqdirida katta rol oʻynagan K. I. Chukovskiy bilan ham uchrashgan.

1944-yilda Valentin Berestov Anna Axmatovaning tavsiyanomasi bilan Moskvaga kelgan va Moskva viloyatidagi iqtidorli bolalar maktab-internatida oʻqigan. Keyin Moskva davlat universitetining tarix fakultetini va Etnografiya instituti aspiranturasini tamomlab SSSR Yozuvchilar uyushmasi aʼzosi boʻlgan.

U oʻzining birinchi asarlarini 1946-yilda Smena jurnalida nashr etgan. 1947-yilda, hali talabalik paytida, Berestov birinchi marta arxeologik qazishmalarda qatnashish uchun Novogorod va Xorazmga uyushtirilgan ekspeditsiaylarga borgan.

Xotini – Tatyana Aleksandrova (1929—1983), yozuvchi, rassom, domovyonke Kuze ertagi muallifi.

U 70 yoshga toʻlganidan ikki hafta oʻtib, 1998-yil 15-aprelda Moskvada vafot etgan. U Xovanskoye qabristoniga dafn etilgan.

Birinchi sheʼriy toʻplam Otplitiye va maktabgacha yoshdagi bolalar uchun Pro mashinu birinchi bolalar kitobi 1957-yilda nashr etilgan.

Kitoblari 
Otplitiye sheʼrlar toʻplami – „Sovetskiy pisatel“, 1957.

Dikiy golub sheʼrlar toʻplami – „Sovetskiy pisatel“, 1962.

Mech v zolotix nojnax nasriy asari – „Molodaya gvardiya“, 1964.

Semeynaya fotografiya sheʼrlar toʻplami – „Sovetskiy pisatel“, 1973.

Tri dorogi sheʼrlar toʻplami – „Sovetskiy pisatel“, 2015.

Bolalar uchun 
Shkolnaya lirika sheʼrlar toʻplami – „Detskaya literatura“, 1981.

Stixi o detstve i yunosti sheʼrlar toʻplami – Sovetskaya Rossiya, 1981.

Shkolnaya lirika sheʼrlar toʻplami – Detskaya literatura, 1981.

Ulibka sheʼrlar va ertaklar toʻplami – Detskaya literatura, 1986.

Opredeleniye schastya sheʼrlar kitobi – „Sovremennik“, 1987.

Javoronok sheʼrlar va ertaklar toʻplami – Detskaya literatura, 1988.

Po dorojke v perviy klass sheʼrlar toʻplami – Malysh, 1990.

Perviy listopad sheʼrlar toʻplami – Detskaya literatura, 1990.

Manbalar 

1928-yilda tugʻilganlar
1998-yilda vafot etganlar
Xorazm arxeologik-etnografik ekspeditsiyasi qatnashchilari
Moskvada vafot etganlar
Yozuvchilar
Shoirlar
Tarjimonlar
Sovet yozuvchilari
Turkmanistondagi masjidlar roʻyxati

Bu sahifada Turkmanistondagi masjidlar roʻyxati keltrib oʻtilgan.

Yana qarang 

 Turkmanistonda islom
 Masjidlar roʻyxati

Manbalar 

Turkmanistondagi masjidlar
Masjidlar roʻyxati
Aleksandr Grotengelm

Aleksandr Aleksandrovich Grotengelm (; 1831-yil 5-iyun – 1899-yil 5-iyul) – rus general-leytenanti, Sevastopol mudofaasi qahramoni, Ochakov komendanti.

Biografiyasi 
Estoniya zodagonlaridan. Polkovnik Aleksandr Maksimovich Grotengelm (1790—?) va Sharlotta Vilgelmina (1797—1872) ning oʻgʻli. General-leytenant M. M. Grotengelmning jiyani.

1842-yil 19-oktyabrdan dengizchilar kadet korpusida tahsil olgan. 1846-yil 25-avgustda michman lavozimiga tayinlangan. 1848-yil 13-iyunda Qora dengiz flotiga michman sifatida xizmatga yuborilgan, „Vladimir“ bugʻli fregati va „Dvenadsat apostolov“ kemasida xizmat qilgan. 1850-yil 1-noyabrda nafaqaga chiqqan. 1852-yilda Vladimir piyodalar polkida praporshik sifatida qayta faoliyat boshlagan va 1854-yil 17-martda ikkinchi leytenant unvoniga sazovor boʻlgan.

Qrim urushi paytida Alma jangida qatnashib, bu yerda boshidan yaralangan. Balaklava va Inkerman yaqinida, 1855-yil 25-martdan 27-avgustgacha Sevastopol garnizonida boʻlgan va bu yerda bir necha joyidan yaralangan. Oʻsha yil 26-aprelda oʻng parietal suyagidan yaralangan, 27-aprelda chap tizzasidan kontuziyalangan, 27-avgustda shaharga hujum paytida – oksipital suyagiga miltiq oʻqi tekkan.. Xizmatlari uchun leytenant va shtab kapitanligi umvonlarini olgan.

Urushdan keyin harbiy xizmatni davom ettirgan. 1872-yil 6-fevralda podpolkovnik Grotengelm Xiva yurishida qatnashuvchi 2-Orenburg saf batalyonining komandiri etib tayinlangan. 1877—1887-yillarda Amudaryo boʻlimi boshligʻi boʻlgan, 1882-yil 30-avgustda esa unga general-mayor unvoni berilgan.

1887—1890-yillarda 8-piyoda diviziyasining 1-brigadasi qoʻmondoni boʻlgan, eng oliy mukofot bilan taqdirlangan. 1890-yil 22-avgustda Ochakov qal’asining komendanti etib tayinlangan va 1893-yil 30-avgustda general-leytenant unvoniga sazovor boʻlgan. 1894-yilda nafaqaga chiqadi. Keyinchalik Riga yaqinidagi  joylashib, bu yerda 1899-yil 23-iyundan 24-iyunga oʻtar kechasi tomoq saratonidan vafot etadi. Katlakalnsdagi cherkov qabristoniga dafn qilingan.

Oilasi 
Garlib Merkelning nabirasi Amaliya Lemann (1843—1911) bilan turmush qurgan. Ularning nikohidan 2 farzand, shu jumladan oʻgʻli Aleksandr Aleksandrovich (1870-?) dunyoga kelgan.

Manbalar

Adabiyotlar 
 
 Некролог в газете Düna Zeitung, № 138, 25 июня 1899 г.
 Общий Морской Сборник. Часть IX: Царствование Николая I. — СПб., 1897. С. 658.
 Рерберг П.Ф. "Севастопольцы". Участники 11-ти месячной обороны Севастополя в 1854-1855 годах. Т. 3. — СПб., 1907. л. 21-1.
 Pikoff E. Landsmän i ryska marinen 1808—1918. Helsinki — Helsingfors, 1938. S. 79.
1873-yilgi Xiva yurishi qatnashchilari
1899-yilda vafot etganlar
5-iyulda vafot etganlar
1831-yilda tugʻilganlar
5-iyunda tugʻilganlar
Milan Mitrović (futbolchi, 1991)

Milan Mitrović (; ; 27-fevral, 1991-yil, Serbiya) – Serbiyalik futbolchi. Oʻzbekiston Superligasi vakili Jizzaxning „Soʻgʻdiyona“ klubi darvozaboni.

Futbolchilik faoliyati 
Milan faoliyatini Serbiyaning mahalliy „FK Moravac Mrštane“ jamoasida boshlagan. 2015-yilgi mavsumda Shimoliy Makedoniyaning „FK Sileks“ jamoasi bilan shartnoma imzolagan. 2018-yilgi mavsumning yozgi transfer oynasi vaqtida Jizzaxning „Soʻgʻdiyona“ jamoasi bilan shartnoma imzolagan. Milan Jizzax klubi safida yaxshi oʻyinlar namoyish etdi va jamoa tarixidagi eng yaxshi darvozabonlardan biriga aylandi. 2021-yilgi mavsumda Jizzax jamoasi tarixida eng yaxshi natija, Oʻzbekiston Superligasida ikkinchi oʻrin olishida katta hissa qoʻshdi. 2022-yilgi mavsumda AFC Kubogida „Soʻgʻdiyona“ jamoasi tarkibida debyutini amalga oshirdi va yarim final bosqichiga qadar yetib borishida katta hissa qoʻshdi. Mitrović 2022-yilgi mavsumda Jizzax klubi bilan shartnomasini 2 yilga uzaytirdi.

Yutuqlar 

 Oʻzbekiston Superligasi ikkinchi oʻrin sohibi: 2021

Manbalar

Havolalar 

 Milan Mitrović OʻzPFL saytida futbolchi profili
 Milan Mitrović Transfermarkt saytida futbolchi profili
 Milan Mitrović Soccerway saytida futbolchi profili
 Milan Mitrović Footballfacts saytida futbolchi profili

Yashayotgan insonlar
Kishilar
Serbiyalik erkak futbolchilar
Erkak futbol darvozabonlari
FK Moravac Mrštane futbolchilari
FK Sileks futbolchilari
Soʻgʻdiyona Jizzax futbolchilari
Oʻzbekistondagi chet ellik erkak futbolchilar
Oʻzbekiston Superligasi futbolchilari
Antik davrda Xorazm

Xorazmiya – Gʻarbiy Oʻrta Osiyodagi qadimiy davlat boʻlib, ushbu davlatning qachondan boshlab barpo etilgani noaniq. Uning yuragi hozirgi Turkmaniston va Oʻzbekiston hududidagi keng choʻllar bilan chegaradosh Amudaryo boʻyidagi Xorazm vohasi edi.

Tarixi 
Ushbu davlat haqidagi birinchi maʼlumotlar miloddan avvalgi 6-asrda paydo boʻlgan. Xorazmiya zardushtiylik dinining ilk markazlaridan biri edi. Miloddan avvalgi 588-yilda shahar aholisi Zardushtiylik diniga eʼtiqot qilishga kirishgan. Zardushtiylikning muqaddas kitobi boʻlmish „Avesto“da Xorazmiya haqida soʻz boradi. Shuningdek, mamlakat vaqtincha Ahamoniylar imperiyasining poytaxti boʻlgan. Ushbu davlat boshqa Oʻrta Osiyo hududlari qatori Kir II tomonidan bosib olingan. Doro I saroy qurilishi uchun qilingan qoʻlyozma manbada Xorazmiya ham boshqa fors hududlari orasidagi viloyat sifatida koʻrsatilgan. Fors imperiyasining narigi chekkasida, Misrning janubiy chegarasidagi Elefantinda topilgan hujjatda xorazmlik bir askar uchraydi. Hozirga kelib ushbu qadimiy shahardan 400 ga yaqin aholi punktilari qoldiqlari topilgan.

Arxeologiyada ushbu davr antik arxaik davr deb ataladi. Ushbu yodgorliklar miloddan avvalgi 7—4-asrlarga oid. Arxeologlar tomonidan Koʻzaliqir shahri qisman qazib olingan boʻlib, uning maydoni 25 gektar edi va ushbu shahar oʻz saroyiga ega edi. Bu joy 7—6-asr boshlarida gullab-yashnagan. Yana bir arxeloglar tomonidan topilgan shahar Qoʻyqirilgan qal’adir. Topilmalar orasida temir qurollar, koʻplab bronzali kamon oʻqlari va 24 ta yogʻoch idishlar bor. Qalaliqirda miloddan avvalgi 400-yillarga oid saroy topilgan. Bino hech qachon qurib bitkazilmagan, bu esa Xorazmiyadagi ayrim shaharlar binolari qurib bitkazilmay turib Fors imperiyasi qoʻliga oʻtib ketganligini anglatishi mumkin.

Manbalar 

Xorazm tarixi
Blackpink In Your Area

Blackpink In Your Area – Janubiy Koreya qizlar guruhi Blackpink ning birinchi yapon studiyaviy albomidir. 5-dekabr 2018-yilda musiqada 2018-yil YG Entertainment va Avex Trax tomonidan chiqarilgan. Albom muddatli vaqtda 23-noyabrda yoki 2018-yil 5-dekabrda chiqarildi.

Tavsif 
2018-yil 19-oktabrda guruh oʻzining birinchi yapon studiyaviy albomini chiqarishi haqida eʼlon qilindi. Maʼlum boʻlishicha, albom 2 ta versiyada 5 dekabr kuni chiqadi. 13-noyabr kuni guruh oʻz albomini chiqarish uchun Shiseido bilan hamkorlik qilgani xabar qilindi. Bundan tashqari, albomga „Forever Young“, „Really“ va „See U Later“ qoʻshiqlarining yaponcha versiyalari, avval chiqarilgan qo;shiqlari ham kiritilishi maʼlum boʻldi.

22-noyabr kuni albom 23-noyabrda raqamli formatda chiqarilishi maʼlum boʻldi, unda guruh qoʻshiqlarining toʻqqizta yaponcha versiyasi mavjud. Albom 2018-yilning 23-noyabrida raqamli shaklda chiqarildi.

Tijorat muvaffaqiyati 
Albom oʻzining birinchi haftasida 13 878 nusxada sotilgan Oricon albomlari chartida 9-oʻrinni egalladi va ikkinchi haftasida 3044 ta qoʻshimcha nusxa sotilgan holda 30-oʻringa tushib ketdi. Albom Billboard Japanʼs Top Download Albums roʻyxatida 91-oʻrinda debut qildi, uchinchi haftada esa 77-oʻringa koʻtarilgunga qadar ikki hafta qoldi. Shuningdek, u „Billboard Japanʼs Hot Albums“ da 12-oʻrinni egalladi va 14 710 nusxada sotilgan eng yaxshi albom sotuvchisi sifatida 9-oʻringa chiqdi.

Chart

Manbalar

Havolalar